
ΝΟΜΟΣ ΥΠ’ ΑΡΙΘ. 2251 
Προστασία των καταναλωτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Γενικές διατάξεις 

1. Η Πολιτεία μεριμνά για τα συμφέροντα των κατα¬ 
ναλωτών. 

2. Η Πολιτεία μεριμνά ιδίως για: 

α) την υγεία και την ασφάλεια των καταναλωτών, 

β) τα οικονομικά τους συμφέροντα, 

γ) την οργάνωσή τους σε ενώσεις καταναλωτών. 

δ) το δικαίωμα ακρόασής τους σε θέματα που τους 
αφορούν και 

ε) την πληροφόρηση και επιμόρφωσή τους σε κατα¬ 
ναλωτικά θέματα. 

3. Οι διατάξεις που προστατεύουν τους καταναλωτές 
ισχύουν τόσο στον ιδιωτικό τομέα όσο και για τις 
επιχειρήσεις οποιοσδήποτε μορφής του δημόσιου τομέα 
και των οργανισμών τοπικής αυτοδιοίκησης. 

4. Κατά την έννοια αυτού του νόμου: 

α) Καταναλωτής είναι κάθε φυσικό ή νομικό πρόσωπο 
για το οποίο προορίζονται τα προϊόντα ή οι υπηρεσίες 
που προσφέρονται στην αγορά ή το οποίο κάνει χρήση 
τέτοιων προϊόντων ή υπηρεσιών εφόσον αποτελεί τον 
τελικό αποδέκτη τους. Καταναλωτής είναι και κάθε 
αποδέκτης του διαφημιστικού μηνύματος. 

β) Προμηθευτής είναι κάθε φυσικό ή νομικό πρόσωπο 
που, κατά την άσκηση της επαγγελματικής ή επιχειρη¬ 
ματικής του δραστηριότητας, προμηθεύει προϊόντα ή 
παρέχει υπηρεσίες στον καταναλωτή. Προμηθευτής είναι 
και ο διαφημιζόμενος. Προμηθευτής είναι επίσης και ο 
παραγωγός ως προς την ευθύνη του για ελαττωματικά 
προϊόντα. 

ΜΕΡΟΣ ΠΡΩΤΟ 

ΔΙΑΤΑΞΕΙΣ ΟΥΣΙΑΣΤΙΚΟΥ ΔΙΚΑΙΟΥ 
Άρθρο 2 

Γ ενικοί όροι των συναλλαγών - Καταχρηστικοί 
γενικοί όροι 

1. Οροι που έχουν διατυπωθεί εκ των προτέρων για 
απροσδιόριστο αριθμό μελλοντικών συμβάσεων (γενικοί 


όροι των συναλλαγών) δεν δεσμεύουν τον καταναλωτή, 
αν κατά την κατάρτιση της σύμβασης τους αγνοούσε 
ανυπαιτίως και ο προμηθευτής δεν του υπέδειξε την 
ύπαρξή τους ή του στέρησε τη δυνατότητα να λάβει 
πραγματική γνώση του περιεχομένου τους. 

2. Οι γενικοί όροι συμβάσεων και παρεπόμενων συμ¬ 
φωνιών, που καταρτίζονται στην Ελλάδα, διατυπώνονται 
στην ελληνική γλώσσα. Εξαιρούνται οι γενικοί όροι των 
διεθνών συναλλαγών. 

3. Έντυποι γενικοί όροι συναλλαγών εκτυπώνονται 
ευανάγνωστα σε εμφανές μέρος του εγγράφου της 
σύμβασης. 

4. Οροι που συμφωνήθηκαν ύστερα από διαπραγμά¬ 
τευση μεταξύ των συμβαλλομένων (ειδικοί όροι) είναι 
επικρατέστεροι από τους αντίστοιχους γενικούς όρους. 

5. Κατά την ερμηνεία των γενικών όρων συναλλαγών 
λαμβάνεται υπόψη η ανάγκη προστασίας του κατανα¬ 
λωτικού κοινού Γενικοί όροι συναλλαγών που διατυ¬ 
πώθηκαν μονομερώς από τον προμηθευτή ή από τρίτο 
για λογαριασμό του προμηθευτή, σε περίπτωση αμφι¬ 
βολίας ερμηνεύονται υπέρ του καταναλωτή. 

6. Γενικοί όροι των συναλλαγών που έχουν ως απο¬ 
τέλεσμα την υπέρμετρη διατάραξη της ισορροπίας των 
δικαιωμάτων και υποχρεώσεων των συμβαλλομένων σε 
βάρος του καταναλωτή απαγορεύονται και είναι άκυροι. 
Ο καταχρησηκός χαρακτήρας γενικού όρου ενσωμα¬ 
τωμένου σε σύμβαση κρίνεται αφού ληφθούν υπόψη η 
φύση των αγαθών ή υπηρεσιών που αφορά η σύμβαση, 
το σύνολο των ειδικών συνθηκών κατά τη σύναψή της 
και όλες οι υπόλοιπες ρήτρες της σύμβασης ή άλλης 
σύμβασης από την οποία αυτή εξαρτάται. 

7. Καταχρηστικοί είναι ιδίως οι όροι που: 

α) παρέχουν στον προμηθευτή, χωρίς εύλογη αιτία, 
υπερβολικά μεγάλη προθεσμία αποδοχής της πρότασης 
του καταναλωτή για σύναψη σύμβασης, 

β) περιορίζουν ης ανειλημμένες συμβατικές υποχρεώ¬ 
σεις και ευθύνες των προμηθευτών, 

γ) προβλέπουν προθεσμία καταγγελίας της σύμβασης 
υπερβολικά σύντομη για τον καταναλωτή ή υπερβολικά 
μακρά για τον προμηθευτή, 
δ) συνεπάγονται την παράταση ή ανανέωση της σύμ- 

βάσης για χρονικό διάστημα υπερβολικά μακρό, αν ο 
καταναλωτής δεν την καταγγείλει σε ορισμένο χρόνο, 

ε) επιφυλάσσουν στον προμηθευτή το δικαίωμα μο¬ 
νομερούς τροποποίησης ή λύσης της σύμβασης χωρίς 
ορισμένο ειδικό και σπουδαίο λόγο, 

στ) επιτρέπουν στον προμηθευτή να καταγγείλει σύμ¬ 
βαση αόριστης διάρκειας χωρίς εύλογη προθεσμία, 

ζ) επιφυλάσσουν στον προμηθευτή το δικαίωμα να 
κρίνει μονομερώς αν η παροχή του είναι σύμφωνη με 
τη σύμβαση, 

η) επιφυλάσσουν στον προμηθευτή το απεριόριστο 
δικαίωμα να ορίζει μονομερώς το χρόνο εκπλήρωσης 
της παροχής του, 

θ) ορίζουν ότι η παροχή δεν είναι υποχρεωτικό να 
ανταποκρίνεται στις ουσιώδεις, για τον καταναλωτή, 
προδιαγραφές, στο δείγμα, στις ανάγκες της ειδικής 
χρήσης, για την οποία την προορίζει ο καταναλωτής 
και την οποία αποδέχετρι ο προμηθευτής ή στο συνη¬ 
θισμένο προορισμό της, 

ι) επιτρέπουν στον προμηθευτή να μην εκτελέσει τις 
υποχρεώσεις του χωρίς σπουδαίο λόγο, 
ια) χωρίς σπουδαίο λόγο αφήνουν το τίμημα αόριστο 
και δεν επιτρέπουν τον προσδιορισμό του με κριτήρια 
ειδικά καθορισμένα στη σύμβαση και εύλογα για τον 
καταναλωτή, 

ιβ) περιορίζουν την ευθύνη του προμηθευτή για κρυμ¬ 
μένα ελαττώματα του πράγματος, 
ιγ) αποκλείουν ή περιορίζουν υπέρμετρα την ευθύνη 
του προμηθευτή, 

ιδ) προβλέπουν τη μετακύληση της ευθύνης του πω- 
λητή ή του εισαγωγέα αποκλειστικά στον παραγωγό 
του αγαθού ή σε άλλον, 

ιε) περιορίζουν την υποχρέωση του προμηθευτή να 
τηρεί τις υποχρεώσεις που έχουν αναλάβει οι εντολο- 
δόχοι του ή εξαρτούν την εκπλήρωση των υποχρεώσεών 
του από την τήρηση ειδικής τυπικής διαδικασίας, 
ιστ) επιτρέπουν στον προμηθευτή να καταγγέλλει τη 
σύμβαση κατά την κρίση του, αν η ίδια ευχέρεια δεν 
αναγνωρίζεται στον καταναλωτή, ή να παρακρατεί τα 
ποσά που έχουν καταβληθεί για παροχές που δεν έχουν 
ακόμη εκτελεσθεί από αυτόν, όταν τη σύμβαση καταγ¬ 
γέλλει ο ίδιος, 

ιζ) συνεπάγονται παραίτηση του καταναλωτή από τα 
δικαιώματά του σε περίπτωση μη εκπλήρωσης ή πλημ¬ 
μελούς εκπλήρωσης της παροχής του προμηθευτή, 
ακόμη και αν τον προμηθευτή βαρύνει πταίσμα, 
ιη) εμποδίζουν τον καταναλωτή να υπαναχωρήσει (από 
τη σύμβαση), όταν η αύξηση του τιμήματος σύμφωνα 
με τους όρους της σύμβασης είναι υπερβολική για 
αυτόν, 

ιθ) αποκλείουν ή περιορίζουν τη νόμιμη ευχέρεια του 
καταναλωτή να μην εκτελέσει τη σύμβαση, 
κ) απαγορεύουν στον καταναλωτή να επισχέσει εν 
όλω ή εν μέρει την καταβολή του τιμήματος, όταν ο 
προμηθευτής δεν εκπληρώνει τις υποχρεώσεις του, 
κα) επιβάλλουν στον καταναλωτή που πιστώθηκε με 
το τίμημα των αγαθών ή υπηρεσιών να εκδώσει μετα¬ 
χρονολογημένη επιταγή, 

κβ) συνεπάγονται παραίτηση του καταναλωτή από τις 
ενστάσεις του κατά τρίτου που διαδέχεται τον προμη¬ 
θευτή στη σχέση με τον καταναλωτή, 
κγ) απαγορεύουν στον καταναλωτή να προτείνει σε 
συμψηφισμό προς υποχρεώσεις του από τη σύμβαση 
ομοειδείς απαιτήσεις του κατά του προμηθευτή, 
κδ) βεβαιώνουν ότι ο καταναλωτής γνωρίζει ορισμένους 


όρους της σύμβασης ή την κατάσταση των προμηθευό- 
μενων πραγμάτων ή την ποιότητα των υπηρεσιών, ενώ 
πραγματικά τα αγνοεί, 

κε) υποχρεώνουν τον καταναλωτή να προκαταβάλει 
υπερβολικά μεγάλο μέρος του τιμήματος πριν αρχίσει 
η εκτέλεση της σύμβασης από τον προμηθευτή, μολονότι 
ο προμηθευτής δεν ανέλαβε την υποχρέωση να εκτε- 
λέσει παραγγελία του καταναλωτή με βάση συγκεκρι¬ 
μένες προδιαγραφές ή χαρακτηριστικά ούτε η παροχή 
του προμηθευτή συνίσταται σε υπηρεσίες με κράτηση, 
κστ) επιτρέπουν στον προμηθευτή να απαιτήσει από 
τον καταναλωτή υπέρμετρες εγγυήσεις, 
κζ) αναστρέφουν το βάρος της απόδειξης σε βάρος 
του καταναλωτή ή περιορίζουν υπέρμετρα τα αποδει¬ 
κτικά του μέσα, 

κη) περιορίζουν υπέρμετρα την προθεσμία, μέσα στην 
οποία ο καταναλωτής οφείλει να υποβάλει στον προ¬ 
μηθευτή τα παράπονα ή να εγείρει τις αξιώσεις του 
κατά του προμηθευτή, 

κθ) αναθέτουν στον προμηθευτή χωρίς σπουδαίο λόγο 
την αποκλειστικότητα της συντήρησης και των επι¬ 
σκευών του πράγματος και της προμήθειας των ανταλ¬ 
λακτικών, 

λ) επιβάλλουν στον καταναλωτή, σε περίπτωση μη 
εκπλήρωσης της παροχής του, υπέρμετρη οικονομική 
επιβάρυνση ή 

λα) αποκλείουν την υπαγωγή των διαφορών από σύμ¬ 
βαση στο φυσικό τους δικαστή με την πρόβλεψη απο¬ 
κλειστικής αλλοδαπής δικαιοδοσίας ή διαιτησίας. 

δ. 0 προμηθευτής δεν μπορεί να επικαλεσθεί την 
ακυρότητα ολόκληρης της σύμβασης, για το λόγο ότι 
ένας ή περισσότεροι γενικοί όροι είναι άκυροι ως 
καταχρηστικοί. 

9. Οι διατάξεις του άρθρου αυτού εφαρμόζονται όταν 
τόπος κατάρτισης ή εκτέλεσης της σύμβασης είναι η 
Ελλάδα, έστω και αν η σύμβαση δεν διέπεται απο το 
ελληνικό δίκαιο. 

Άρθρο 3 

Συμβάσεις εκτός εμπορικού καταστήματος 

1 Συμβάσεις παροχής αγαθών ή υπηρεσιών, που κα¬ 
ταρτίζονται με πρωτοβουλία του προμηθευτή χωρίς ρητή 
πρόσκληση από τον καταναλωτή ή με επίσκεψη του 
προμηθευτή στον τόπο κατοικίας, διαμονής ή εργασίας 
του καταναλωτή ή σε χώρο επιλογής του προμηθευτή 
έξω από το εμπορικό κατάστημά του, είναι άκυρες υπέρ 
του καταναλωτή, αν δεν καταρτισθούν με έγγραψο στο 
οποίο να αναφέρονται: 

α) το όνομα ή η επωνυμία και η πλήρης διεύθυνση 
του προμηθευτή και αυτου που συμβάλλεται στο όνομα 
κάι για λογαριασμό του προμηθευτή. Η μνεία αριθμού 
ταχυδρομικής θυρίδας δεν αρκεί, 
β) η χρονολογία και η πλήρης διεύθυνση του τόπου 
κατάρτισης της σύμβασης, 

γ) η περιγραφή της φύσης και των χαρακτηριστικών 
των εμπορευμάτων ή υπηρεσιών, 
δ) οι όροι εκτέλεσης της σύμβασης και ιδίως ο τρόπος 
και ο χρόνος παράδοσης των εμπορευμάτων ή παροχής 
των υπηρεσιών, 

ε) η ολική επιβάρυνση του καταναλωτή και οι όροι 
πληρωμής και ιδίως, σε περίπτωση πίστωσης του τιμή¬ 
ματος ή πληρωμής με δόσεις, το πραγματικό επιτόκιο 
και ίο επιτρεπόμενο ανώτατο όριο επιτοκίου και 
στ) το κατά την παράγραφο 4 του παρόντος άρθρου 

δικαίωμα υπαναχώρησης και, σε χωριστό έντυπο, υπό¬ 
δειγμα δήλωσης υπαναχώρησης του καταναλωτή από 
τη σύμβαση. 

2. Οι διατάξεις της προηγούμενης παραγράφου ε¬ 
φαρμόζονται και όταν η σύμβαση καταρτίστηκε έπειτα 
από ρητή πρόσκληση του προμηθευτή από τον κατα¬ 
ναλωτή, έχει όμως αντικείμενο προϊόντα άλλα από 
εκείνα για τα οποία έγινε η πρόσκληση, εκτός αν ο 
καταναλωτής γνώριζε ή όφειλε να γνωρίζει ότι και τα 
άλλα αυτά προϊόντα περιλαμβάνονται στις εμπορικές 
δραστηριότητες του προμηθευτή ή αν τα προϊόντα αυτά 
σχετίζονται άμεσα με τα προϊόντα για τα οποία έγινε 
η πρόσκληση. 

3. Οι διατάξεις της παραγράφου 1 εφαρμόζονται και 
όταν ο καταναλωτής έχει υποβάλει προσφορά (πρόταση 
για κατάρτιση σύμβασης) υπό συνθήκες όμοιες με ε¬ 
κείνες των προηγούμενων παραγράφων, ακόμη και αν 
δεν δεσμεύεται από την προσφορά του μέχρι την 
αποδοχή της από τον προμηθευτή. 

4. Στις περιπτώσεις των προηγούμενων παραγράφων, 
ο καταναλωτής έχει δικαίωμα υπαναχώρησης, που α¬ 
σκείται με συστημένη επιστολή μέσα σε δέκα (10) 
εργάσιμες ημέρες από την παραλαβή του εγγράφου 
της σύμβασης ή από την τυχόν μεταγενέστερη παραλαβή 
του προϊόντος, εκτός αν στη σύμβαση προβλέπεται 
μακρότερη προθεσμία. Παραίτηση από το δικαίωμα αυτό 
είναι άκυρη. 

5. Απαγορεύεται η είσπραξη όλου ή μέρους του 
τιμήματος, ακόμη και με μορφή αρραβώνα, εγγυοδοσίας, 
έκδοσης ή αποδοχής αξιογράφων ή με άλλη μορφή, 
κατά τη διάρκεια της προθεσμίας της προηγούμενης 
παραγράφου. 

6. Ο καταναλωτής δεν έχει υποχρέωση φύλαξης ή 
επιστροφής του προϊόντος που του έστειλε ο προμη¬ 
θευτής για δοκιμή ή εξέταση ή ως δείγμα, εκτός αν 
το ζήτησε ο ίδιος ή αν σύμφωνηθηκε διαφορετικά. 

7. Οι διατάξεις του άρθρου αυτού δεν εφαρμόζονται: 
α) Στις πωλήσεις μικροπωλητών χωρίο μόνιμη εγκα¬ 
τάσταση. 

β) Στις συμβάσεις για την κατασκευή, πώληση ή 
μίσθωση ακινήτων και στις συμβάσεις που αφορούν 
άλλα δικαιώματα σχετικά με ακίνητα. Εν τούτοις οι 
συμβάσεις προμήθειας αγαθών για την ενσωμάτωσή 
τους σε ακίνητα ή οι συμβάσεις για την επισκευή 
ακινήτων εμπίπτουν στο πεδίο εφαρμογές των διατά¬ 
ξεων αυτού του άρθρου. 

γ) Στις συμβάσεις για την προμήθεια τροφίμων, ποτών 
ή άλλων αγαθών, που προορίζονται για την τρέχουσα 
οικιακή κατανάλωση και τα οποία παραδίδουν κατ' οίκον 
διανομείς σε τακτά ή συχνά διαστήματα, 
δ) Στις συμβάσεις για την προμήθεια αγαθών ή υπη¬ 
ρεσιών, εφόσον πληρούνται οι ακόλουθοι όροι: 

0 η σύμβαση συνάπτεται βάσει καταλόγου του προ¬ 
μηθευτή, τον οποίο ο καταναλωτής είχε την ευκαιρία 
να συμβουλευθεί χωρίς να είναι παρών ο αντιπρόσωπος 
του προμηθευτή, 

ίί) προβλέπεται η εξακολούθηση της επαφής ανάμεσα 
στον αντιπρόσωπο του προμηθευτή και στον κατανα¬ 
λωτή όσον αφορά τη συγκεκριμένη ή άλλη μεταγενέ¬ 
στερη συναλλαγή και 

ίϋ) τόσο ο κατάλογος όσο και η σύμβαση πληροφορούν 
τον καταναλωτή Οτι έχει το δικαίωμα να επιστρέφει τα 
αγαθά στον προμηθευτή μέσα σε χρονικό διάστημα όχι 
μικρότερο των δέκα (10) ημερών από την παραλαβή 
τους ή να λύσει τη σύμβαση μέσα σε αυτό το χρονικό 


διάστημα, χωρίς να αναλαμβάνει οποιαδήποτε άλλη 
υποχρέωση, εκτός από μία εύλογη φροντίδα για τα 
αγαθά αυτά. 

ε) Στις ασφαλιστικές συμβάσεις και 
στ) Στις συμβάσεις με αντικείμενο κινητές αξίες. 

Άρθρο 4 

Σύμβαση από απόσταση 

1. Σύμβαση από απόσταση, με την έννοια αυτού του 
άρθρου, είναι σύμβαση που αφορά αγαθό ή υπηρεσία 
και συνάπτεται ύστερα από πρόταση του προμηθευτή 
χωρίς ταυτόχρονη φυσική παρουσία του προμηθευτή 
και του καταναλωτή, με τη χρησιμοποίηση τεχνικής 
επικοινωνίας από απόσταση για τη διαβίβαση της πρό¬ 
τασης για σύναψη σύμβασης και της αποδοχής. 

2. Σύμβαση από απόσταση είναι άκυρη υπέρ του 
καταναλωτή, αν κατά την πρόταση σύναψης σύμβασης 
ο καταναλωτής δεν ενημερώθηκε με τα μέσα της 
χρησιμοποιούμενης τεχνικής επικοινωνίας κατά τρόπο 
σαφή για τα ακόλουθα ιδίως στοιχεία: 

α) την ταυτότητα του προμηθευτή, 
β) τα ουσιώδη χαρακτηριστικά του αγαθού ή της 
υπηρεσίας, 

γ) την τιμή, την ποσότητα και τις δαπάνες μεταφοράς, 
καθώς και το φόρο προστιθέμενης αξίας, εφόσον δεν 
περιλαμβάνεται στην τιμή, 

5) τον τρόπο πληρωμής, παράδοσης και εκτέλεσης, 
ε) τη διάρκεια ισχύος της πρότασης για σύναψη 
σύμβασης και 

στ) το δικαίωμα υπαναχώρησης. 

3. Ο καταναλωτής δεν επιβαρύνεται με τις δαπάνες 
της επικοινωνίας από απόσταση για τη διαβίβαση της 
αποδοχής ή για την εκτέλεση της υπηρεσίας, εκτός 
αν αυτό αναφέρεται σαφώς στην πρόταση για σύναψη 
σύμβασης. 

4. Απαγορεύεται να αποστέλλονται στον καταναλωτή 
αγαθά ή να παρέχονται υπηρεσίες χωρίς προηγούμενη 
παραγγελία εκ μέρους του όταν αυτός καλείται να τα 
αποκτήσει έναντι πληρωμής ή να τα επιστρέψει, έστω 
και χωρίς να καταβάλλει τις δαπάνες αποστολής. Αν η 
αποστολή αυτή πραγματοποιηθεί, ο καταναλωτής έχει 
το δικαίωμα να διαθέσει το αγαθό ή την υπηρεσία, κατά 
την κρίση του, χωρίς να οφείλει οπωσδήποτε τίμημα, 
εκτός αν η αποστολή οφείλεται σε προφανές λάθος, 
οπότε το θέτει, για εύλογο χρόνο και εφόσον η φύση 
του αγαθού ή της υπηρεσίας το επιτρέπει, στη διάθεση 
του προμηθευτή. Η παράλειψη απάντησης δεν ισοδυ- 
ναμεί σε καμία περίπτωση με συναίνεση. 

5. Οι διατάξεις της προηγούμενης παραγράφου δεν 
εφαρμόζονται όταν ο προμηθευτής αδυνατεί να παρα- 
δωσει το αγαθό ή να παράσχει την υπηρεσία που του 
παραγγέλθηκε, προμηθεύει όμως ισοδύναμο αγαθό ή 
παρέχει ισοδύναμη υπηρεσία της ίδιας ποιότητας και 
στην ίδια τιμή, γνωστοποιώντας εγγράφως στον κατα¬ 
ναλωτή, ότι μπορεί να επιστρέφει το προϊόν ή την 
υπηρεσία υποκατάστασης, εάν δεν μείνει ικανοποιημέ¬ 
νος. Δεν εμπίπτει στις διατάξεις της προηγούμενης 
παραγράφου και η αποστολή δειγμάτων ή διαφημιστικών 
δώρων. 

6. Η χρησιμοποίηση των τεχνικών επικοινωνίας πρέπει 
να γίνεται κατά τέτοιο τρόπο, ώστε να μην προσβάλλεται 
η ιδιωτική ζωή του καταναλωτή. Απαγορεύεται χωρίς 
τη συναίνεση του καταναλωτή η χρησιμοποίηση τεχνικών 
■επικοινωνίας για την πρόταση σύναψης σύμβασης όπως 

τηλεφώνου, αυτόματης κλήσης, τηλεομοιοτυπίας (φαξ), 
ηλεκτρονικού ταχυδρομείου ή άλλου ηλεκτρονικού μέσου 
επικοινωνίας. 

7. Απαγορεύεται η είσπραξη όλου ή μέρους του 
τιμήματος, ακόμη και με μορφή αρραβώνα, εγγύησης, 
έκδοσης ή αποδοχής αξιογράφων ή άλλη μορφή, πριν 
από την παράδοση του προϊόντος ή την παροχή της 
υπηρεσίας. 

8. Όταν δεν αναφέρεται προθεσμία εκτέλεσης στην 
πρόταση για σύναψη σύμβασης, η παροχή οφείλεται το 
αργότερο τριάντα (30) ημέρες μετά τη λήψη της πα¬ 
ραγγελίας από τον προμηθευτή. 

9. Η σύμβαση από απόσταση είναι άκυρη υπέρ του 
καταναλωτή, αν αυτός δεν λάβει γραπτά και στη γλώσσα 
που χρησιμοποιήθηκε στην πρόταση σύναψης σύμβασης 
τις ακόλουθες τουλάχιστον πληροφορίες: 

α) τις πληροφορίες που προβλέπονται στην παρά¬ 
γραφο 2 του άρθρου αυτού, 
β) την επωνυμία και τη διεύθυνση του πιο προσιτού 
για τον καταναλωτή καταστήματος του προμηθευτή, 
γ) τον τρόπο καταβολής του τιμήματος, περιλαμβα- 
νομένων των όρων πίστωσης ή πληρωμής με δόσεις, 
καθώς και τους όρους εξασφάλισης και 
δ) το δικαίωμα υπαναχώρησης και, σε χωριστό έντυπο, 
υπόδειγμα δήλωσης υπαναχώρησης του καταναλωτή 
από τη σύμβαση κατά την επόμενη παράγραφο. 

10. Σε κάθε σύμβαση από απόσταση ο καταναλωτής 
έχει το δικαίωμα να υπαναχωρήσει αναιτιολογήτως μέσα 
σε δέκα (10) εργάσιμες ημέρες από την ημερομηνία 
παραλαβής του αγαθού ή της υπηρεσίας, αν δεν συμ- 
φωνήθηκε μακρότερη προθεσμία, επιστρέφοντας το α¬ 
γαθό στην αρχική του κατάσταση. Αποκλείεται η επι¬ 
βάρυνσή του με δαπάνη άλλη από τα έξοδα επιστροφής. 

Για την άσκηση του δικαιώματος αυτού η προθεσμία 
των δέκα (10) ημερών αρχίζει, για τα αγαθά, από την 
παραλαβή τους και, για τις υπηρεσίες, από την παραλαβή 
των εγγράφων που ενημερώνουν τον καταναλωτή ότι 
έχει σμναφθεί η σύμβαση. 

Παραίτηση από το δικαίωμα αυτό είναι άκυρη. 

11. Οι διατάξεις του παρόντος άρθρου δεν εφαρμό¬ 
ζονται: 

α) στους αυτόματους διανομείς, 
β) στους εμπορικούς χώρους αυτόματης πώλησης, 
γ) στις συμβάσεις προμήθειας τροφίμων, ποτών ή 
άλλων αγαθών που προορίζονται για την τρέχουσα 
οικιακή κατανάλωση και τα οποία παραδίδουν κατ' οίκον 
διανομείς σε τακτά ή συχνά διαστήματα και 
δ) στις συμβάσεις παροχής υπηρεσιών με κράτηση 
που έχουν ως αντικείμενο μεταφορές, κατάλυμα, σίτιση 
και ψυχαγωγία. 

Άρθρο 5 

Εξυπηρέτηση μετά την πώληση 

1. Σε κάθε πώληση ο προμηθευτής οφείλει να παρέχει 
στον καταναλωτή γραπτώς, στην ελληνική γλώσσα ή 
με σύμβολα διεθνώς καθιερωμένα, σαφείς οδηγίες για 
την ασφαλή χρήση, διατήρηση, συντήρηση και πλήρη 
αξιοποίηση του προϊόντος και ενημέρωση για τους 
κινδύνους κατά τη χρήση και διατήρησή του. Εξαιρούνται 
τα απλά κατά την κατασκευή, τη χρήση και τη συντήρηση 
προϊόντα. 

2. Κατά την πώληση, ο προμηθευτής οφείλει να 
ενημερώνει τον καταναλωτή για την πιθανή διάρκεια 
ζωής του προϊόντος. Πιθανή διάρκεια ζωής του προϊό¬ 


ντος είναι ο εύλογα" αναμενόμενος χρόνος κατά τον 
οποίο το προϊόν θα μπορεί να χρησιμοποιείται σύμφωνα 
με τον προορισμό του, έστω και έπειτα από επισκευή 
ή αντικατάσταση ανταλλακτικών, εωσάτου η φθορά από 
την τακτική χρήση καταστήσει το προϊόν άχρηστο ή 
την περαιτέρω χρήση του οικονομικά ασύμφορη. 

3. Σε περίπτωση προμήθειας καινουργών προϊόντων 
με μακρά διάρκεια (διαρκών καταναλωτικών αγαθών), ο 
προμηθευτής υποχρεούται να παρέχει στον καταναλωτή 
γραπτή εγγύηση στην ελληνική γλώσσα, η οποία να 
αναφέρει τουλάχιστον την επωνυμία και τη διεύθυνση 
της επαγγελματικής εγκατάστασης του προμηθευτή, το 
δικαιούχο, το προϊόν στο οποίο αναφέρεται η εγγύηση, 
το ακριβές περιεχόμενό της, την ημερομηνία έναρξης 
και τη διάρκειά της. Η εγγύηση πρέπει να είναι σύμφωνη 
με τους κανόνες της καλής πίστης και να μην αναιρείται 
από υπερβολικές ρήτρες εξαιρέσεων. Η διάρκεια της 
εγγύησης πρέπει να είναι εύλογη σε σχέση με την 
πιθανή διάρκεια ζωής του προϊόντος. Ειδικά για τα 
προϊόντα τεχνολογίας αιχμής, η διάρκεια της εγγύησης 
πρέπει να είναι εύλογη σε σχέση με το χρόνο κατά 
τον οποίο αναμένεται άτι θα παραμένουν σύγχρονα 
από την άποψη της τεχνολογίας, αν ο χρόνος αυτός 
είναι συντομότερος από την πιθανή διάρκεια της ζωής 
τους. 

4. Αν κατά τη διάρκεια της εγγύησης εμφανισθεί στο 
προϊόν ελάττωμα και ο προμηθευτής αρνείται την επι¬ 
σκευή ή βραδύνει υπερβολικά, ο καταναλωτής δικαιούται 
να ζητήσει την αντικατάσταση του προϊόντος με νέο 
ή την αναστροφή της πώλησης. Σε περίπτωση αντικα¬ 
τάστασης του προϊόντος ή ανταλλακτικού του, η εγ¬ 
γύηση αυτόματα ανανεώνεται για όλη της τη διάρκεια 
για το νέο προϊόν ή ανταλλακτικό. 

5. Σε κάθε περίπτωση επιφυλάσσεται η εφαρμογή 
των διατάξεων του Αστικού Κώδικα για την ευθύνη του 
πωλητή για πραγματικά ελαττώματα του πράγματος. Εκ 
των προτέρων παραίτηση του καταναλωτή από την 
προστασία του κατά τις διατάξεις αυτές είναι άκυρη. 

6. Ο προμηθευτής καινουργών διαρκών καταναλωτικών 
αγαθών οφείλει να εξασφαλίζει στους καταναλωτές τη 
συνεχή παροχή τεχνικών υπηρεσιών για τη συντήρηση 
και επισκευή τους για χρονικό διάστημα ίσο με την 
πιθανή διάρκεια της ζωής τους. Επίσης, οφείλει να 
εξασφαλίζει στους καταναλωτές την ευχέρεια προμή¬ 
θειας των ανταλλακτικών και άλλων τυχόν προϊόντων 
που απαιτούνται γα τη χρήση τους σύμφωνα με τον 
προορισμό τους, για όλη την πιθανή διάρκεια της ζωής 
τους. 

Άρθρο 6 

Ευθύνη του παραγωγού για ελαττωματικά προϊόντα 

1. Ο παραγωγός ευθύνεται γα κάθε ζημία που οφεί¬ 
λεται σε ελάττωμα του προϊόντος του. 

2. Ως παραγωγός θεωρείται ο κατασκευαστής τελικού 
προϊόντος, πρώτης ύλης ή συστατικού, καθώς και κάθε 
πρόσωπο που εμφανίζεται ως παραγωγός του προϊόντος 
επιθέτοντας σε αυτό την επωνυμία, το σήμα ή άλλο 
διακριτικό του γνώρισμα. Προϊόντα με την έννοια αυτού 
του άρθρου θεωρούνται και τα κινητά πράγματα που 
ενσωματώθηκαν ως συστατικά σε άλλα πράγματα κινητά 
ή ακίνητα. Προϊόντα θεωρούνται επίσης οι φυσικές 
δυνάμεις, ιδίως το ηλεκτρικό ρεύμα και η θερμότητα, 
εφόσον υπόκεινται σε εξουσίαση, όταν περιορίζονται 
σε ορισμένο χώρο. 

3. Όποιος εισάγει ένα προϊόν για πώληση, χρημα¬ 
τοδοτική ή απλή μίσθωση ή άλλης μορφής διανομή στα 
πλαίσια της επαγγελματικής εμπορικής του δραστηριό¬ 
τητας ευθύνεται όπως ο παραγωγός. 

4. Οταν η ταυτότητα του παραγωγού είναι άγνωστη, 
κάθε προμηθευτής του προϊόντος θεωρείται για την 
εφαρμογή του νόμου αυτού παραγωγός, εκτός αν μέσα 
σε εύλογο χρόνο ενημερώσει τον καταναλωτή γιά την 
ταυτότητα του παραγωγού ή εκείνου που του προμή- 
θευσε το προϊόν. Το ίδιο ισχύει και για τον προμηθευτή 
προϊόντων εισαγωγής, όταν η ταυτότητα του εισαγωγέα 
είναι άγνωστη, έστω και αν η ταυτότητα του παραγωγού 
είναι γνωστή. 

5. Ελαττωματικό κατά την έννοια αυτού του άρθρου 
είναι το προϊόν, αν δεν παρέχει την εύλογα αναμενόμενη 
ασφάλεια εν όψει όλων των ειδικών συνθηκών καί ιδίως 
της εξωτερικής εμφάνισής του, της εύλογα αναμενό¬ 
μενης χρησιμοποίησής του και του χρόνου κατά τον 
οποίο τέθηκε σε κυκλοφορία. Δεν είναι ελαττωματικό 
ένα προϊόν για μόνο το λόγο ότι μεταγενέστερα τέθηκε 
σε κυκλοφορία άλλο τελειότερο. 

6. Στη ζημία της παραγράφου 1 του Παρόντος άρθρου 
περλαμβάνεται η ζημία λόγω θανάτου ή σωματικής 
βλάβης, καθώς και η βλάβη ή καταστροφή, έξαιτίας του 
ελαττωματικού προϊόντος, κάθε περιουσιακού στοιχείου 
του καταναλωτή, εκτός από το ίδιό το ελαττωματικό 
προϊόν, εφόσον κατά τη φύση του προοριζόταν και 
πραγματικά χρησιμοποιήθηκε από το ζημιωθέντα για 
προσωπική του χρήση ή κατανάλωση. 

7. Η ικανοποίηση της ηθικής βλάβης διέπεται από τις 
διατάξεις που ισχύουν για τις αδικοπραξίες. Το ίδιο 
ισχύει και για την ψυχική οδύνη λόγω θανάτου. 

8. Ο παραγωγός δεν ευθύνεται αν αποδείξει ότι: 
α) δεν έθεσε το προϊόν σε κυκλοφορία, 

β) το ελάττωμα δεν υπήρχε όταν το προϊόν τέθηκε 
σε κυκλοφορία, 

γ) δεν κατασκεύασε το προϊόν αποβλέποντας στη 
διανομή του και δεν το διένειμε στα πλαίσια της επαγ¬ 
γελματικής του δραστηριότητας, 
δ) το ελάττωμα οφείλεται στο ότι το προϊόν κατα¬ 
σκευάστηκε σύμφωνα με κανόνες αναγκαστικού δικαίου 
θεσπισμένους απο δημόσια αρχή ή 
ε) όταν το προϊόν τέθηκε σε κυκλοφορία, το επίπεδο 
επιστημονικών και τεχνικών γνώσεων δεν επέτρεπε τη 
διαπίστωση του ελαττώματος. 

9. Ο παραγωγός συστατικού δεν ευθύνεται και αν 
αποδείξει ότι το ελάττωμα οφείλεται στο σχεδίασμά 
του προϊόντος στο οποίο το συστατικό έχει ενσωματωθεί 
ή στις οδηγίες που παρέσχε ο κατασκευαστής του 
προϊόντος, οπότε παραγωγός θεωρείται ο κατασκευα¬ 
στής του προϊόντος στο οποίο ενσωματώθηκε το συ¬ 
στατικό. 

10. Εάν δύο ή περισσότερα πρόσωπα ευθύνονται για 
την ίδια ζημία, τα πρόσωπα αυτά ευθύνονται εις ολό¬ 
κληρον έναντι του καταναλωτή και έχουν κατ' αλλήλων 
δικαίωμα αναγωγής αναλόγως προς τη συμμετοχή τους 
στην επέλευση- της ζημίας. 

11. Η ευθύνη του παραγωγού δεν μειώνεται αν η ζη¬ 
μία οφείλεται σωρευτικά τόσο σε ελάττωμα του προϊό¬ 
ντος όσο και σε πράξη ή παράλειψη τρίτου, μπορεί 
όμως εν όψει όλων των ειδικών συνθηκών να μειωθεί 
ή και να αρθεί, όταν συντρέχει πταίσμα του ζημιωθέντος 
ή προσώπου για το οποίο ευθύνεται ο ζημιωθείς. 

12. Κάθε συμφωνία περιορισμού ή απαλλαγής του πα¬ 
ραγωγού από την ευθύνη του είναι άκυρη. 


13. Οι αξιώσεις κατά του παραγωγού για ζημίες πα¬ 
ραγράφονται μετά τριετία αφότου ο ζημιωθείς πληρο- 
φορήθηκε ή όφειλε να πληροφορηθέί τη ζημία, το 
ελάττωμά και την ταυτότητα του παραγωγού. Μετά 
δεκαετία από Τήν κυκλοφορία του συγΚέκριμένου προϊό¬ 
ντος επέρχεται απόσβεση Των δικαιωμάτων του ζημιω¬ 
θέντος κατά Του παραγωγού. 

Άρθρο 7 

Υγεία και αοφάλεία των καταναλωτών 

1. Οι Προμηθευτές υποχρεόύνται να διαθέτουν στην 
αγορά μόνο άσφαλή προϊόντα. 

2. Αόφαλές θεωρείται ένα προϊόν όταν, υπό συνήθεις 
ή ευλόγως πρσβλεπόμενες συνθήκες χρήσης, συμπε- 
ριλαμβανομένης της διάρκειας χρήσης, δεν παρουσιάζει 
κανένα κίνδυνό ή παρουσιάζει μόνο κινδύνους χαμηλού 
επιπέδου που συνδέονται με τη χρήση του προϊόντος 
και θεωρούνται ως αποδεκτοί στα πλαίσια ενός υψηλού 
βαθμού προστασίας της υγείας και ασφάλειας των 
προσώπων, λαμβάνομένων ιδίως υπόψη: 

α) των χαρακτηριστικών του προϊόντος, και ιδίως της 
σύνθεσής του, της συσκεασίας του, του τρόπου συ-ϊ 
ναρμολόγησής του και της συντήρησής του, 
β) των επιπτώσεων που έχει το προϊόν αυτό σε άλλα, 
στην περίπτωση που είναι ευλόγως δυνατό να προ- 
βλεφθεί ότι τα προϊόντα αυτά θα χρησιμοποιηθούν μαζί, 
γ) της παρουσίασης του πρόίόντος, της επισήμανσής 
του, των τυχόν οδηγιών χρήσης του και του τρόπου 
διάθεσής του μετά τη χρήση του, καθώς και κάθε άλλης 
οδηγίας που προέρχεται από τον κατασκευαστή και 
δ) των κατηγοριών των καταναλωτών που αντιμετω¬ 
πίζουν σοβαρό κίνδυνο λόγω χρησιμοποίησης του προ¬ 
ϊόντος, και ιδίως των παιδιών. 

3. Μόνη η δυνατότητα επίτευξης υψηλότερου βαθμού 
ασφάλειας ή προμήθειας άλλων προϊόντων που πα¬ 
ρουσιάζουν μικρότερο κίνδυνο, δεν συνιστά επαρκή 
λόγο για το χαρακτηρισμό ενός προϊόντος ως ανα¬ 
σφαλούς ή επικίνδυνου. 

4. Οι προμηθευτές θεωρούνται ότι συμμορφώθηκαν 
με την υποχρέωση διάθεσης ασφαλών προϊόντων, όταν 
αυτά ανταποκρίνονται προς τους κανόνες της Ευρω¬ 
παϊκής Ένωσης και του ελληνικού δικαίου, καθώς και 
προς τα πρότυπα που έχουν θεσπιστεί για την υγεία 
και ασφάλεια των καταναλωτών. 

5. Προϊόντα που, χρησιμοποιούμενα υπο κανονικές 
και δυνάμενες να προβλεφθούν συνθήκες, παρουσιάζουν 
σοβαρούς και άμεσους κινδύνους για την ασφάλεια και 
υγεία των καταναλωτών, δεσμεύονται προληπτικώς από 
την κατά περίπτωση αρμόδια αρχή. Η απόσυρση, η 
διάθεση υπό προϋποθέσεις, η αποδέσμευση, η κατα¬ 
στροφή και γενικά η τύχη των ανωτέρω προϊόντων 
ρυθμίζεται με απόφαση του Υπουργού Εμπορίου ή του 
τυχόν άλλου αρμόδιου υπουργού. 

Άρθρο 8 

Ευθύνη του παρέχοντος υπηρεσίες 

1. Ο παρέχων υπηρεσίες ευθύνεται για κάθε ζημία 
που προκάλεσε υπαιτίως κατά την παροχή των υπη¬ 
ρεσιών. 

2. Δεν είναι υπηρεσία, με την έννοια αυτού του 
άρθρου, παροχή η οποία έχει ως άμεσο και αποκλειστικό 
αντικείμενο την κατασκευή προϊόντων ή τη μεταβίβαση 
εμπραγμάτων δικαιωμάτων ή δικαιωμάτων πνευματικής 

ιδιοκτησίας. Ως παρέχων υπηρεσίες θεωρείται όποιος 
παρέχει κατά τρόπο ανεξάρτητο υπηρεσία στο πλαίσιο 
της άσκησης επαγγελματικής δραστηριότητας. 

3. Ο ζημιωθείς υποχρεούται να αποδείξει τη ζημία 
κοι την οπιώδη συνάφεια μεταξύ της παροχής της 
υπηρεσίας και της ζημίας. 

4. Ο παρέχων τις υπηρεσίες φέρει το βάρος της 
απόδειξης της έλλειψης υπαιτιότητας. Για την εκτίμηση 
της έλλειψης υπαιτιότητας λαμβάνονται υπόψη η ευ- 
λόγως προσδοκώμενη ασφάλεια και το σύνολο των 
ειδκών συνθηκών και ιδιαίτερα: 

α) η φύση και το αντικείμενο της υπηρεσίας, ιδίως 
σε σχέση με το βαθμό επικινδυνότητάς της, 
β) η εξωτερική μορφή της υπηρεσίας, 
γ) ο χρόνος παροχής της υπηρεσίας, 
δ) η ελευθερία δράσης που αφήνεται στο ζημιωθέντα 
στο πλαίσιο της υπηρεσίας, 
ε) το αν ο ζημιωθείς ανήκει σε κατηγορία μειονε- 
κτούντων ή ευπρόσβλητων προσώπων και 
στ) το αν η παρεχόμενη υπηρεσία αποτελεί εθελοντική 
προσφορά του παρέχοντος. 

5. Μόνη η ύπαρξη ή δυνατότητα τελειότερης υπη¬ 
ρεσίας κατά το χρόνο παροχής της υπηρεσίας ή με¬ 
ταγενέστερα δεν συνιστά υπαιτιότητα. 

6. Οι διατάξεις για τη συνυπευθυνότητα, τη μείωση 
ή άρση της ευθύνης και την απαγόρευση απαλλακτικών 
ρητρών των παραγράφων 10, 11 και 12 του άρθρου 6 
εφαρμόζονται αναλογικά και στην ευθύνη του παρέχο¬ 
ντος υπηρεσίες. 

Άρθρο 9 
Διαφήμιση 

1. Διαφήμιση κατά την έννοια του νόμου αυτού είναι 
κάθε ανακοίνωση που γίνεται στα πλαίσια εμπορικής, 
βιομηχανικής, βιοτεχνικής ή επαγγελματικής δραστη¬ 
ριότητας με στόχο την προώθηση της διάθεσης αγαθών 
ή υπηρεσιών. 

2. Απαγορεύεται κάθε διαφήμιση το περιεχόμενο ή η 
μορφή της οποίας προκαλεί ή ενδέχεται να προκαλέσει 
πλάνη στα πρόσωπα στα οποία απευθύνεται ή στων 
οποίων τη γνώση περιέρχεται και, εξαιτίας της πλάνης 
αυτής, μπορεί να επηρεάσει την οικονομική τους συ¬ 
μπεριφορά (παραπλανητική διαφήμιση). 

3. Για να κριθεί αν μία διαφήμιση είναι παραπλανητική, 
λαμβάνονται υπόψη όλα τα στοιχεία της και ιδίως οι 
ενδείξεις σχετικά με: 

α) τα χαρακτηριστικά γνωρίσματα του αγαθού ή της 
υπηρεσίας, όπως η διαθεσιμότητα, η φύση, η εκτέλεση, 
η σύνθεση, η μέθοδος και η ημερομηνία κατασκευής ή 
παροχής, η καταλληλότητα, οι χρήσεις, η ποσότητα, οι 
προδιαγραφές, η γεωγραφική ή εμπορική προέλευση 
και τα ιδιαίτερα γνωρίσματα, τα επιστημονικά ή τεχνο¬ 
λογικά δεδομένα και τα αναμενόμενα από τη χρήση 
τους αποτελέσματα ή τα αποτελέσματα των δοκιμών 
ή ελέγχων, 

β) την τιμή, τον τρόπο διαμόρφωσής της και τους 
όρους υπό τους οποίους παρέχονται τα αγαθά και οι 
υπηρεσίες, όπως οι όροι πληρωμής ή πίστωσης, πα¬ 
ράδοσης, ανταλλαγής, επιστροφής, επισκευής, συντή¬ 
ρησης και εγγύησης και 

γ) την ιδιότητα, τα χαρακτηριστικά γνωρίσματα και τα 
δικαιώματα του διαφημιζόμενου, όπως η ταυτότητα και 
η περιουσία του, οι δεξιότητες και τα δικαιώματα βιο- 
μηχανικής, εμπορικής ή πνευματικής ιδιοκτησίας, τα 
βραβεία και οι διακρίσεις του. 


4. Παραπλανητική λογίζεται και κάθε διαφήμιση, όταν: 
α) η πειστικότητά της βασίζεται στη μαρτυρία προ¬ 
σώπων στα οποία αποδίδεται ανύπαρκτη επιστημονική 
ιδιότητα, ειδικότητα ή αυθεντία ή τα οποία δεν έχουν 
επιτρέψει εγγράφως τη χρήση της μαρτυρίας τους στη 
διαφήμιση, 

β) η πειστικότητά της στηρίζεται στην ιδέα ότι η 
τεχνολογία ή η επιστήμη ορισμένης χώρας, άλλης από 
τη χώρα προέλευσης, είναι άμεσα ή έμμεσα δηλωτικές 
της ποιότητας των διαφημιζόμενων προϊόντων, 
γ) εμφανίζεται με τη μορφή δημοσιογραφικής έρευνας, 
σχολίου ή επιστημονικής ανακοίνωσης, χάρις να δηλώνεται 
ρητά και ευδιάκριτα ότι πρόκειται για διαφήμιση, ή 
δ) περιέχει επιστημονικούς όρους ή ιδιωματισμούς, 
αποτελέσματα ερευνών ή περικοπές κειμένων επιστη¬ 
μονικού ή τεχνικού χαρακτήρα με σκοπό να προσδώσει 
στη διαφημιστική ανακοίνωση επιστημονική βάση που 
δεν ανταποκρίνεται στην πραγματικότητα. 

5. Απαγορεύεται κάθε διαφήμιση που προσβάλλει τα 
χρηστά ήθη (αθέμιτη διαφήμιση). 

6. Αθέμιτη είναι ιδιαίτερα η διαφήμιση που: 

α) έχει στόχο ή ενδεχόμενο αποτέλεσμα την πρόκληση 
ή εκμετάλλευση αισθημάτων φόβου, προλήψεων ή δει¬ 
σιδαιμονιών ή την εξώθηση σε εγκληματικές πράξεις, 
β) διακρίνει μειωττκά κοινωνικές ομάδες με βάση το 
φύλο, τη φυλή, την ηλικία, το θρήσκευμα, την εθνικότητα, 
την καταγωγή, τις πεποιθήσεις και τις φυσικές ή ψυχικές 
ιδιαιτερότητες, 

γ) δημιουργεί την εικόνα υπερβολικά δελεαστικής 
προσφοράς, ιδίως σε παιδιά, νέους και στις πιο ευάλωτες 
κατηγορίες του πληθυσμού, 
δ) απευθύνει το διαφημιστικό μήνυμα κατευθείαν στο 
υποσυνείδητο, χωρίς να αφήνει στο δέκτη του μηνύματος 
τη δυνατότητα κριτικής ή 

ε) προβάλλει εμμέσως προϊόντα άλλα από εκείνα που 
αποτελούν το εμφανές περιεχόμενο του διαφημιστικού 
μηνύματος, χωρίς η προβολή αυτή να αποτελεί νοηματικά 
ουσιώδες και αναπόσπαστο τμήμα του. 

7. Η ειδική νομοθεσία της ραδιοτηλεόρασης μπορεί 
να προβλέπει και άλλες περιπτώσεις χαρακτηρισμού 
της ραδιοτηλεοπτικής διαφήμισης ως αθέμιτης για την 
προστασία της παιδικής ηλικίας και άλλων ευάλωτων 
στα ραδιοτηλεοπτικά μέσα μαζικής επικοινωνίας κατη¬ 
γοριών του πληθυσμού. 

θ. Η διαφήμιση που προσδιορίζει άμεσα ή έμμεσα την 
ταυτότητα συγκεκριμένου ανταγωνιστή ή των ομοειδών 
αγαθών ή υπηρεσιών που εκείνος προσφέρει (συγκριτική 
διαφήμιση) επιτρέπεται εφόσον συγκρίνει με αντικειμε¬ 
νικό τρόπο τα ουσιώδη, συναφή, επαληθεύσιμα και 
επιλεγμένα με αμεροληψία χαρακτηριστικά ανταγωνι¬ 
στικών αγαθών ή υπηρεσιών και: 
α) δεν είναι παραπλανητική, 
β) δεν προκαλεί σύγχυση στην αγορά μεταξύ του 
διαφημιζομένου και ενός ανταγωνιστή ή μεταξύ αντα¬ 
γωνιστών του διαφημιζομένου ή μεταξύ των σημάτων, 
άλλων διακριτικών γνωρισμάτων, αγαθών ή υπηρεσιών 
του διαφημιζομένου και ενός ανταγωνιστή ή περισσό¬ 
τερων ανταγωνιστών μεταξύ τους, 
γ) δεν είναι υποτιμητική, δυσφημιστική ή περιφρονη¬ 
τική για έναν ανταγωνιστή ή για τα σήματα, άλλα 
διακριτικά γνωρίσματα, αγαθά, υπηρεσίες ή δραστηριό- 
τητές του και 

δ) δεν επιδιώκει κατά κύριο λόγο να επωφεληθεί από 
τη φήμη σήματος ή άλλου διακριτικού γνωρίσματος 
ανταγωνιστή. 

9. Η μνεία ή αναπαραγωγή σε διαφημίσεις των αποτε¬ 
λεσμάτων συγκριτικών δοκιμών για αγαθά ή υπηρεσίες, 
που έχουν διεξαχθεί από τρίτους, επιτρέπεται μόνο με 
την έγγραφη συναίνεση του υπεύθυνου για τη δοκιμή 
προσώπου. Στην περίπτωση αυτή, ο διαφημιζόμενος 
ευθύνεται για τη συγκριτική δοκιμή σαν αυτή να είχε 
διεξαχθεί από τον ίδιο ή υπό την καθοδήγησή του. 

10. Η μετάδοση διαφημιστικού μηνύματος απευθείας 
στον καταναλωτή μέσω τηλεφώνου, τηλεομοιοτυπίας 
(φαξ), ηλεκτρονικού ταχυδρομείου, αυτόματης κλήσης 
ή άλλου ηλεκτρονικού μέσου επικοινωνίας επιτρέπεται 
μόνο αν συναινεί ρητά ο καταναλωτής. 

11 Ανεξάρτητα από τον περιορισμό της προηγούμενης 
παραγράφου, η μετάδοση διαφημιστικού μηνύματος α¬ 
πευθείας στον καταναλωτή με οποιονδήποτε τρόπο 
άμεσης επικοινωνίας (άμεση διαφήμιση) επιτρέπεται μό¬ 
νο αν ο προμηθευτής ή άλλος για λογαριασμό του 
προμηθευτή κάνει χρήση στοιχείων ή πληροφοριών 
προσωπικού χαρακτήρα του καταναλωτή που περιήλθαν 
σε γνώση του από προηγούμενες συναλλακτικές σχέσεις 
του με τον καταναλωτή, από γενικά προσιτές πηγές, 
όπως κατάλογο ή άλλα δημοσιευμένα στοιχεία, ή από 
άλλο φυσικό ή νομικό πρόσωπο, εφόσον ο καταναλωτής 
εγκρίνει ρητά τη μεταβίβαση των προσωπικών του στοι¬ 
χείων για το σκοπό της άμεσης διαφήμισης, Ο διαφη¬ 
μιστής είναι υποχρεωμένος να αναφέρει στον κατα¬ 
ναλωτή τον τρόπο με τον οποίο περιήλθαν σε γνώση 
του τα προσωπικά στοιχεία του καταναλωτή. 

12. Στις περιπτώσεις των παραγράφων 10 και 11, ο 
προμηθευτής οφείλει να διακόψει κάθε μορφή άμεσης 
διαφήμισης και να διαγράψει τα προσωπικά στοιχεία του 
καταναλωτή, εφόσον το ζητήσει ο καταναλωτής. 

13. Η άμεση διαφήμιση θα πρέπει να γίνεται με τρόπο 
που να μην προσβάλλει την ιδιωτική ζωή του καταναλωτή. 

14. Με απόφαση του Υπουργού Εμπορίου, που δημο¬ 
σιεύονται στην Εφημερίδα της Κυβερνήσεως, μπορούν 
να θεσπίζονται ειδικοί κανόνες για τη διαφήμιση ειδικών 
κατηγοριών προϊόντων ή υπηρεσιών ώστε να εξασφα¬ 
λίζεται η πραγματική δυνατότητα του καταναλωτή να 
πληροφορείται τις τιμές και τα χαρακτηριστικά των 
προϊόντων και υπηρεσιών για να μπορεί να κρίνει την 
ποιότητα και την τιμή. 

ΜΕΡΟΣ ΔΕΥΤΕΡΟ 
ΟΡΓΑΝΩΤΙΚΕΣ ΔΙΑΤΑΞΕΙΣ 
Άρθρο 10 

Ενώσεις καταναλωτών - Συλλογικά μέσα 
προστασίας 

1. Οι ενώσεις καταναλωτών συγκροτούνται ως σωματεία 
και διέπονται από τις διατάξεις του άρθρου αυτού και 
του Αστικού Κώδικα. Οι ενώσεις καταναλωτών έχουν 
αποκλειστικό σκοπό την προστασία των συμφερόντων 
του καταναλωτικού κοινού. Εκπροσωπούν τους κατα¬ 
ναλωτές στα όργανα στα οποία προβλέπεται η εκπρο¬ 
σώπηση καταναλωτών, ενημερώνουν και συμβουλεύουν 
τους καταναλωτές, τους αντιπροσωπεύουν δικαστικά 
και εξώδικα και ασκούν συλλογικές αγωγές κατά τις 
διατάξεις του νόμου. 

2. Μέλη της ένωσης καταναλωτών είναι φυσικά πρό¬ 
σωπα. Για να συσταθεί ένωση καταναλωτών χρειάζονται 
εκατό τουλάχιστον πρόσωπα. Σε δήμους ή κοινότητες 
με πληθυσμό μέχρι τριών χιλιάδων κατοίκων αρκούν 


είκοσι πρόσωπα. Κανείς δεν επιτρέπεται να συμμετέχει 
σε περισσότερες από μία ενώσεις καταναλωτών. Οι 
εγγραφές πέρα της πρώτης είναι άκυρες. 

3. Πόροι των ενώσεων καταναλωτών είναι αποκλει¬ 
στικά: 

α) οι συνδρομές των μελών τους, 
β) οι συνδρομές και λοιπές εισπράξεις από τη διάθεση 
των εντύπων που εκδίδουν οι ενώσεις, 
γ) εισπράξεις από δημόσιες εκδηλώσεις, 
δ) κρατική επιχορήγηση ή επιχορήγηση από τους 
οργανισμούς τοπικής αυτοδιοίκησης και 
ε) επιχορήγηση της Ευρωπαϊκής Ένωσης, διεθνών 
οργανισμών και διεθνών ενώσεων καταναλωτών. 

4. Αποκλείεται η οποιοσδήποτε άλλης μορφής ιδιωτική 
χρηματοδότηση με πράξη εν ζωή. Απαγορεύεται στις 
ενώσεις καταναλωτών οποιαδήποτε διαφήμιση επιχει¬ 
ρήσεων. 

5. Οι ενώσεις καταναλωτών αποκτούν νομική προ¬ 
σωπικότητα με την εγγραφή τους στο μητρώο ενώσεων 
καταναλωτών. Εγγραφή στο βιβλίο σωματείων δεν α¬ 
παιτείται, οι διατάξεις όμως που το διέπουν εφαρμό¬ 
ζονται αναλόγως για το μητρώο ενώσεων καταναλωτών. 

6. -ιχ κάθε νομαρχία τηρείται μητρώο ενώσεων κα¬ 
ταναλωτών του νομού. Το μητρώο είναι δημόσιο βιβλίο. 
Καθένας μπορεί να το συμβουλευτεί και να ζητήσει 
αντίγραφο ή πιστοποιητικό οποιοσδήποτε εγγραφής 
του. Στο Υπουργείο Εμπορίου τηρείται συγκεντρωτικό 
μητρώο για όλες τις ενώσεις καταναλωτών της χώρας. 
Ο αριθμός μητρώου ενώσεων καταναλωτών εγγράφεται 
υποχρεωτικά στα έντυπα, στη σφραγίδα και στα έγγραφα 
των ενώσεων καταναλωτών. 

7. Κάθε ένωση καταναλωτών έχει δικαίωμα να ζητεί 
και να λαμβάνει πληροφορίες για θέματα που ανάγονται 
στα συμφέροντα του καταναλωτικού κοινού από τις 
δημόσιες υπηρεσίες, τους δημόσιους οργανισμούς, τις 
επιχειρήσεις κοινής ωφέλειας, τα νομικά πρόσωπα δη¬ 
μοσίου δικαίου και τις ανεξάρτητες επιτροπές που 
λειτουργούν στα πλαίσια της δημόσιας διοίκησης και 
της τοπικής αυτοδιοίκησης. 

8. Κάθε ένωση καταναλωτών νομιμοποιείται να ζητεί 
για τα δικαιώματα των μελών της ως καταναλωτών 
έννομη προστασία, δικασπκώς ή διοικητικώς, οποιοσ¬ 
δήποτε μορφής. Ιδίως νομιμοποιείται να ασκεί αγωγή, 
αίτηση ασφαλιστικών μέτρων, αίτηση ακύρωσης ή προ¬ 
σφυγή κατά διοικητικών πράξεων και παράσταση πολι¬ 
τικής αγωγής. Κάθε ένωση καταναλωτών δικαιούται να 
παρεμβαίνει προσθέτως σε εκκρεμείς δίκες μελών της 
για την υποστήριξη των δικαιωμάτων τους ως κατανα¬ 
λωτών. 

9. Ενώσεις καταναλωτών που έχουν τουλάχιστον 
πεντακόσια ενεργά μέλη και έχουν εγγράφει στο μητρώο 
ενώσεων καταναλωτών πριν από δύο τουλάχιστον έτη 
μπορούν να ασκούν κάθε είδους αγωγή για την προ¬ 
στασία των γενικότερων συμφερόντων του καταναλω¬ 
τικού κοινού (συλλογική αγωγή). 

Ιδίως μπορούν να ζητήσουν: 
α) Την παράλειψη παράνομης συμπεριφοράς του προ¬ 
μηθευτή, ακόμη και πριν αυτή εκδηλωθεί, ιδίως όταν 
συνίσταται στη διατύπωση καταχρηστικών γενικών όρων 
των συναλλαγών, σε απαγορευμένες πωλήσεις εκτός 
καταστήματος ή από απόσταση ή σε παραβάσεις υπο¬ 
χρεώσεων εξυπηρέτησης μετά την πώληση, στην πα¬ 
ραγωγή, εισαγωγή ή διάθεση ελαττωματικών προϊόντων 
επικίνδυνων για την ασφάλεια ή την υγεία του κοινού, 
στην παροχή ελαττωματικών υπηρεσιών ή στην παρα- 

πλανητική, αθέμιτη, συγκριτική ή άμεση διαφήμιση. Μπο¬ 
ρούν να ζητήσουν τη δέσμευση, την απόσυρση ή την 
καταστροφή ελαττωματικών προϊόντων επικίνδυνων για 
την ασφάλεια ή την υγεία του κοινού. Μπορούν επίσης 
να ζητήσουν την επανόρθωση παραπλανητικής ή συ¬ 
γκριτικής διαφήμισης με κάθε πρόσφορο τρόπο, στον 
οποίο περιλαμβάνεται και η επανορθωτική διαφήμιση με 
έξοδα του διαφημιζομένου. 

β) Χρηματική ικανοποίηση λόγω ηθικής βλάβης. Για 
τον καθορισμό της χρηματικής ικανοποίησης, το δικα¬ 
στήριο λαμβάνει υπόψη ιδίως την ένταση της προσβολής 
της έννομης τάξης που συνιστά η παράνομη συμπερι¬ 
φορά, το μέγεθος της εναγόμενης επιχείρησης του 
προμηθευτή και ιδίως τον ετήσιο κύκλο εργασιών της, 
καθώς και τις ανάγκες της γενικής και της ειδικής 
πρόληψης. 

Υ) Τη λήψη ασφαλιστικών μέτρων για την εξασφάλιση 
των απαιτήσεών τους για παράλειψη ή χρηματική ικα¬ 
νοποίηση μέχρι την έκδοση εκτελεστής απόφασης. Σε 
περίπτωση ελαττωματικών προϊόντων επικίνδυνων για 
την ασφάλεια ή την υγεία του κοινού, μπορεί να διαταχθεί 
ως ασφαλιστικό μέτρο η δέσμευση των προϊόντων. 

10. Συλλογική αγωγή κατά τις διατάξεις της προη¬ 
γούμενης παραγράφου μπορούν να ασκήσουν από κοι¬ 
νού περισσότερες ενώσεις καταναλωτών ακόμη και αν 
καθεμιά από αυτές έχει μικρότερο αριθμό ενεργών 
μελών από το προβλεπόμενο κατώτατο όριο, αρκεί τα 
ενεργά μέλη όλων αθροιστικά των ενώσεων να υπερ¬ 
βαίνουν το όριο αυτό. Η συλλογική αγωγή ασκείται με 
απόφαση του διοικητικού συμβουλίου της ένωσης κα¬ 
ταναλωτών. Ενεργά μέλη λογίζονται όσα έχουν εκπλη¬ 
ρώσει τις ταμειακές τους υποχρεώσεις. Ο αριθμός 
αποδεικνύεται με κοινή υπεύθυνη δήλωση των μελών 
του διοικητικού συμβουλίου της ένωσης καταναλωτών. 

Η συλλογική αγωγή ασκείται σε αποκλειστική προθεσμία 
έξι μηνών από την τελευτοία εκδήλωση της παράνομης 
σι^ιπεριφοράς που αποτελεί τη βάση της. 

11. Αποκλειστική αρμοδιότητα για την εκδίκαση συλ¬ 
λογικής αγωγής έχει το πολυμελές πρωτοδικείο της 
κατοικίας ή έδρας του εναγομένου. Όταν αντικείμενο 
της συλλογικής αγωγής είναι ραδιοτηλεοπτική διαφή¬ 
μιση, αποκλειστικά αρμόδιο είναι το πολυμελές πρω¬ 
τοδικείο της έδρας του ραδιοφωνικού ή τηλεοπτικού 
σταθμού. 

12. Συλλογικές αγωγές κατά τις περιπτώσεις α' και 
β παραγράφου 9 αυτού του άρθρου δικάζονται στη 
συντομότερη δυνατή δικάσιμο κατά τη διαδικασία της 
εκούσιας δικαιοδοσίας. Το δικαστήριο μπορεί να διατάξει 
την προσωρινή εκτέλεση της απόφασης. Η απόφαση 
παράγει τα αποτελέσματά της έναντι πάντων, και αν 
δεν ήταν διάδικοι. 

13. Χρηματική ικανοποίηση λόγω ηθικής βλάβης κατά 
την παράγραφο 9 αυτού του άρθρου παρέχεται μία 
μόνο φορά.Το επιδικαζόμενο ποσό διατίθεται για κοι¬ 
νωφελείς σκοπούς σχετικούς με την προστασία του 
καταναλωτή. Με απόφαση του Υπουργού Εμπορίου, που 
εκδίδεται μετά γνώμη του Εθνικού Συμβουλίου Κατα¬ 
ναλωτών, ρυθμίζεται ο τρόπος διάθεσης των επιδικα¬ 
ζόμενων ποσών. 

14. Αν αίτημα χρηματικής ικανοποίησης λόγω ηθικής 
βλάβης απορριφθεί τελεσίδικα ως προφανώς όλως α- 
βάσιμο, ο εναγόμενος προμηθευτής μπορεί να ζητήσει 
με αγωγή του αποζημίωση από την ενάγουσα ένωση 
καταναλωτών και προσωπικά από τα μέλη του διοικητικού 
συμβουλίου, τα οποία ευθύνονται εις ολόκληρον. 


15. Τη συλλογική αγωγή της παραγράφου 9 μπορούν 
να ασκούν εναντίον των προμηθευτών και τα εμπορικά 
και βιομηχανικά, βιοτεχνικά και επαγγελματικά επιμελη¬ 
τήρια. Οι διατάξεις των παραγράφων 11 έως και 14 
εφαρμόζονται αναλόγως. 

16. Οι ενώσεις καταναλωτών δεν δικαιούνται αμοιβής 
από τα μέλη τους για ατομικά ή συλλογικά μέσα προ¬ 
στασίας που τους παρέχουν. 

17. Οι ενώσεις καταναλωτών ευθύνονται για την 
ακρίβεια των πληροφοριών που .ανακοινώνουν προς 
ενημέρωση του καταναλωτικού κοινού. 

18. Η εκ μέρους ένωσης καταναλωτών ανακοίνωση 
στο καταναλωτικό κοινό επανειλημμένα αναληθών πλη¬ 
ροφοριών αποτελεί λόγο έκπτωσης του διοικητικού της 
συμβουλίου. Την έκπτωση ζητούν, μέσα σε προθεσμία 
έξι μηνών από την τελευταία ανακοίνωση αναληθούς 
πληροφορίας, οποιοδήποτε μέλος της ένωσης, οποιοσ¬ 
δήποτε βλάπτεται από την αναλήθεια και ο εισαγγελέας 
αυταπαγγέλτως. Το δικαστήριο, που δικάζει κατά τη 
διαδικασία της εκούσιας δικαιοδοσίας, αν κάνει δεκτή 
την αίτηση, διορίζει με την ίδια απόφαση προσωρινό 
διοικητικό συμβούλιο. Τα μέλη που εκπίπτουν δεν είναι 
επανεκλόγιμα για μια τριετία από την έκπτωσή τους. 
Το διοικητικό συμβούλιο δεν εκπίπτει, εάν οι αναληθείς 
πληροφορίες ή ο τρόπος μετάδοσής τους είναι μικρής 
σημασίας ή αν η αναλήθεια δεν οφείλεται σε δόλο ή 
βαριά αμέλεια των μελών του. 

19. Το δικαστήριο μπορεί να διατάξει τη διάλυση 
ένωσης καταναλωτών αν αυτή άσκησε κατ' επανάληψη 
αγωγές χρηματικής ικανοποίησης για ηθική βλάβη που 
απορρίφθηκαν τελεσίδικα ως προφανώς όλως αβάσιμες, 
εφόσον οι αγωγές αυτές ασκήθηκαν με δόλο ή από 
βαριά αμέλεια. Στην περίπτωση αυτήν, τη διάλυση ζη¬ 
τούν, μέσα σε αποκλειστική προθεσμία ενός έτους από 
την τελεσιδικία της τελευταίας απορριπτικής απόφασης, 
ο προμηθευτής που υπήρξε εναγόμενος σε δίκη στην 
οποία εκ δόθηκε τέτοια απορριπτική απόφαση ή ο ει¬ 
σαγγελέας αυτεπαγγέλτως. 

Άρθρο 11 

Φιλικός διακανονισμός καταναλωτικών διαφορών 

1. Σε κάθε νομαρχία συνιστάται από τον αρμόδιο 
νομάρχη, μέσα σε έξι μήνες από τη δημοσίευση του 
νόμου αυτού, επιτροπή φιλικού διακανονισμού για την 
εξώδικη επίλυση των διαφορών ανάμεσα σε προμηθευτές 
και σε καταναλωτές ή ενώσεις καταναλωτών 

2. Η επιτροπή είναι τριμελής και αποτελείται από: 
α) Ενα δικηγόρο, μέλος του οικείου δικηγορικού 

συλλόγου, που ορίζεται, με τον αναπληρωτή του, από 
το διοικητικό συμβούλιο του δικηγορικού συλλόγου, ως 
πρόεδρο. 

β) Έναν εκπρόσωπο του τοπικού εμπορικού και βιο¬ 
μηχανικού επιμελητηρίου, που ορίζεται, με τον αναπλη¬ 
ρωτή του, από το διοικητικό συμβούλιο του επιμελητη¬ 
ρίου. Στους νομούς όπου υπάρχουν βιοτεχνικά και 
επαγγελματικά επιμελητήρια, το διοικητικό τους συμ¬ 
βούλιο ορίζει επίσης έναν εκπρόσωπο με τον αναπλη¬ 
ρωτή του. Στη σύνθεση της επιτροπής μετέχει ο εκ¬ 
πρόσωπος του επιμελητηρίου που είναι υλικά αρμόδιο 
για τον προμηθευτή. Όπου είναι εφικτό, κάθε επιμε¬ 
λητήριο ορίζει ανά έναν εκπρόσωπο κάθε κλάδου της 
αγοράς με τον αναπληρωτή του, ώστε αυτός να μετέχει 
στη συγκρότηση της επιτροπής όταν κρίνεται διαφορά 
που ανάγεται στη δραστηριότητα μέλους του στον 

αντίστοιχο κλάδο της αγοράς και 

γ) Έναν εκπρόσωπο των τοπικών ενώσεων κατανα¬ 
λωτών, που ορίζεται, με τον αναπληρωτή του, από τα 
διοικητικά συμβούλια των ενώσεων. Όπου τέτοιες ε¬ 
νώσεις δεν υπάρχουν, στην επιτροπή συμμετέχει ως 
τρίτο μέλος εκπρόσωπος του τοπικού εργατικού κέ¬ 
ντρου, που ορίζεται, με τον αναπληρωτή του, από τη 
διοίκηση του κέντρου. Ο γραμματέας της επιτροπής 
ορίζεται, με τον αναπληρωτή του, από το νομάρχη, 
μεταξύ των υπαλλήλων της υπηρεσίας εμπορίου της 
νομαρχίας. 

3. Όπου ο αριθμός υποθέσεων ή οι ειδικές συνθήκες 
του νόμου το απαιτούν, μπορούν να συνιστώνται πε¬ 
ρισσότερες επιτροπές. 

4. Τα μέλτι των επιτροπών ορίζονται στην αρχή κάθε 
έτους με ετήσια θητεία, η οποία μπορεί να ανανεώνεται 
απεριόριστα. Στα μέλη των επιτροπών φιλικού διακα¬ 
νονισμού δεν καταβάλλεται αποζημίωση. 

5. Αρμόδια είναι η επιτροπή του νομού όπου εκτε- 
λέστηκε ή συμφωνήθηκε να εκτελεστεί η παροχή του 
προμηθευτή στον καταναλωτή. 

6. Οι υποθέσεις εισάγονται στην επιτροπή ύστερα 
από αίτηση του καταναλωτή ή της τοπικής ένωσης 
καταναλωτών. Οι υποθέσεις συζητούνται κατά τη σειρά 
που ορίζει ο πρόεδρος μέσα σε δεκαπέντε (15) το 
πολύ ημέρες από την υποβολή της αίτησης και ύστερα 
από πρόσκληση των ενδιαφερομένων πριν από πέντε 
(5) ημέρες τουλάχιστον. Όταν οι ειδικές συνθήκες το 
απαιτούν, οι προθεσμίες αυτές μπορούν, με απόφαση 
του προέδρου της επιτροπής, να παρατείνονται για 
πέντε (5) το πολύ ημέρες. Οι ενδιαφερόμενοι μπορούν 
να εξουσιοδοτήσουν τρίτο, δικηγόρο ή μη, να τους 
εκπροσωπήσει στη διαδικασία. 

7. Η επιτροπή κρίνει κατά το ισχύον δίκαιο. Συμπλη¬ 
ρωματικά λαμβάνονται υπόψη τα συναλλακτικά ήθη. Η 
επιτροπή μπορεί να ζητήσει πληροφορίες απο δημόσιες 
υπηρεσίες, δημόσιους οργανισμούς, επιχειρήσεις κοινής 
ωφέλειας, επιμελητήρια και επαγγελματικούς συλλό¬ 
γους. 

8. Η επιτροπή κρίνει κατά πλειοψηφία και τα πορίσματά 
της κοινοποιούνται με έγγραφο στους ενδιαφερομένους 
μέσα σε επτά (7) το πολύ ημέρες από τη συζήτηση. 
Τα πορίσματα της επιτροπής δεν υπόκεινται σε προ¬ 
σβολή, αναθεώρηση ή ανάκληση, δεν είναι εκτελεστά, 
δεν παράγουν δεδικασμένο και δεν αναστέλλουν ούτε 
επηρεάζουν την πορεία οποιοσδήποτε άλλης διαδικα¬ 
σίας, μπορούν όμως να λαμβάνονται υπόψη από τα 
δικαστήρια για τη συναγωγή δικαστικών τεκμηρίων. 

9. Τα πορίσματα της επιτροπής αρχειοθετούνται στη 
νομαρχία και καθένας μπορεί να λάβει γνώση και να 
ζητήσει αντίγραφο. 

10. Με απόφαση του αρμόδιου νομάρχη που δη¬ 
μοσιεύεται στην Εφημερίδα της Κυβερνήσεως, ρυθμί¬ 
ζονται, όπου υπάρχει ανάγκη, οι τεχνικές λεπτομέρειες 
εφαρμογής του άρθρου αυτού. 

Άρθρο 12 

Εθνικό Συμβούλιο Καταναλωτών 

1. Συστήνεται Εθνικό Συμβούλιο Καταναλωτών ως 
συμβουλευτικό και γνωμοδοτικό όργανο του Υπουργού 
Εμπορίου. Το Εθνικό Συμβούλιο Καταναλωτών εκφράζει 
τις θέσεις των καταναλωτών για θέματα προστασίας 
των καταναλωτών, υποβάλλει προτάσεις για την προώ¬ 
θηση των συμφερόντων τους και τη διασφάλιση των 


δικαιωμάτων τους και εκδίδει γνωμοδοτήσεις σε κατα¬ 
ναλωτικά θέματα και ιδίως για όλα τα νομοσχέδια και 
τις διατάξεις που αφορούν τούς καταναλωτές. 

'2. Το Εθνικό Συμβούλιο Καταναλωτών αποτελείται 
από: 

α) εννέα εκπροσώπους των ενώσεων καταναλωτών, 
β) δύο πρόσωπα με ειδικευμένες γνώσεις σε θέματα 
προστασίας καταναλωτή, 

γ) έναν εκπρόσωπο της Γ ενικής Συνομοσπονδίας 
Εργατών Ελλάδος, 

δ) έναν εκπρόσωπο της Ανώτατης Διοικητικής Επι¬ 
τροπής Δημοσίων Υπαλλήλων, 
ε) έναν εκπρόσωπο της Πανελλήνιας Συνομοσπον¬ 
δίας Ενώσεων Γεωργικών Συνεταιρισμών, 
στ) έναν εκπρόσωπο της Κεντρικής Ένωσης των 
Επιμελητηρίων, 

ζ) έναν εκπρόσωπο του Συνδέσμου Ελληνικών Βιο¬ 
μηχανιών, 

η) έναν εκπρόσωπο της Ένωσης Εμπορικών Συλλό¬ 
γων, 

θ) έναν εκπρόσωπο της Κεντρικής Ένωσης Δήμων 
και Κοινοτήτων Ελλάδας και 
ι) το διευθυντή της Διεύθυνσης Τεχνικού Ελέγχου 
Προστασίας Καταναλωτή του Υπουργείου Εμπορίου. 

3. Τα μέλη του Εθνικού Συμβουλίου Καταναλωτών 
διορίζονται με τους αναπληρωτές τους ύστερα από 
πρόταση αντιπροσωπευτικών καταναλωτικών ενώσεων 
και λοιπών φορέων με απόφαση του Υπουργού Εμπο¬ 
ρίου, που δημοσιεύεται στην Εφημερίδα της Κυβερνή¬ 
σεως. Η θητεία των μελών είναι τριετής. Η θητεία των 
τακτικών και αναπληρωματικών μελών λήγει πριν από 
τη λήξη της τριετίας λόγω θανάτου, παραίτησης ή 
διακοπής της συμμετοχής τους στο φορέα που εκπρο¬ 
σωπούν. 

4. Το Εθνικό Συμβούλιο Καταναλωτών εκλέγει κάθε 
έτος, από τα μέλη του, ένα συντονιστή μαζί με τον 
αναπληρωτή του. Χρέη γραμματέα του Εθνικού Συμ¬ 
βουλίου Καταναλωτών εκτελεί υπάλληλος του Υπουρ¬ 
γείου Εμπορίου που ορίζεται από τον Υπουργό. 

5. Το Εθνικό Συμβούλιο Καταναλωτών εκδίδει τον 
κανονισμό λειτουργίας του που εγκρίνεται με απόφαση 
του Υπουργού Εμπορίου. 

6. Το Εθνικό Συμβούλιο Καταναλωτών συνεδριάζει 
τουλάχιστον τέσσερις (4) φορές το χρόνο. Σπς συνε¬ 
δριάσεις συμμετέχει ο Υπουργός Εμπορίου, αναπλη- 
ρούμενος απο το Γ ενικό Γ ραμματέα. Εφόσον στις 
συνεδριάσεις του συζητούνται θέματα που αφορούν και 
πς αρμοδιότητες άλλων υπουργών, μπορούν να συμ- 
μετάσχουν και αυτοί ή οι εκπρόσωποί τους. 

7. Ο συντονιστής του Εθνικού Συμβουλίου Κατανα¬ 
λωτών ορίζει, σε συνεννόηση με τον Υπουργό Εμπορίου, 
την ημερήσια διάταξη. Ο συντονιστής καλεί τα μέλη 
εγγράφως και τους ανακοινώνει την ημερήσια διάταξη. 
Ο συντονιστής μπορεί, σε συνεννόηση με τον Υπουργό 
Εμπορίου, να καλεί σπς συνεδριάσεις του Συμβουλίου 
και εκπροσώπους άλλων παραγωγικών τάξεων, ιδιώτες 
ή άλλα πρόσωπα, για να εκφράσουν γνώμη χωρίς ψήφο. 

8. Το Συμβούλιο γνωμοδοτεί έγκυρα όταν κατά τη 
συζήτηση παρίσταται η πλειοψηφία των μελών του. Οι 
γνωμοδοτήσεις πρέπει να συγκεντρώνουν την πλειο¬ 
ψηφία των παρόντων. Σε κάθε περίπτωση καταχωρίζο¬ 
νται και οι απόψεις της μειοψηφίας. 

9. Το Εθνικό Συμβούλιο Καταναλωτών μπορεί να 
συνιστά επιτροπές μελετών ή ομάδες εργασίας που θα 
υποβοηθούν το έργο του. 

ΤΟ. Η κάλυψη των δαπανών του Εθνικού Συμβουλίου 
Καταναλωτών καθορίζεται με απόφαση του Υπουργού 

Εμπορίου. 

11. Τα μέλη του Εθνικού Συμβουλίου Καταναλωτών 
και των επιτροπών της παραγράφου 9 του παρόντος 
άρθρου δεν αμείβονται για τη συμμετοχή τους στο 
Εθνικό Συμβούλιο Καταναλωτών και σας -πιο πάνω 
επιτροπές. Τα μέλη που διαμένουν εκτός Αθηνών λαμ¬ 
βάνουν έξοδα κινήσεως. 

Άρθρο 13 

Επιτροπή Προστασίας των Καταναλωτών των 
Δημόσιων Επιχειρήσεων και Οργανισμών 

1. Συνιστάται Επιτροπή Προστασίας των Καταναλωτών 
των Δημόσιων Επιχειρήσεων και Οργανισμών. Η Επι¬ 
τροπή συγκροτείται με κοινή απόφαση των Υπουργών 
Εθνικής Οικονομίας και Εμπορίου, που δημοσιεύεται 
στην Εφημερίδα της Κυβερνήσεως και απαρτίζεται από: 

α) το Γενικό Γραμματέα του Υπουργείου Εμπορίου 
ως πρόεδρο, 

β) το Διευθυντή της Διεύθυνσης Επιχειρησιακού Σχε- 
διασμού Δημόσιων Επιχειρήσεων και Οργανισμών του 
Υπουργείου Εθνικής Οικονομίας, 

γ) δύο εκπροσώπους των καταναλωτών που προτεί- 
νονται από το Εθνικό Συμβούλιο Καταναλωτών και 

δ) έναν εκπρόσωπο της Κεντρικής Ένωσης Δήμων 
και Κοινοτήτων Ελλάδας που προτείνεται από αυτήν. 

Στις συνεδριάσεις της Επιτροπής συμμετέχει χωρίς 
ψήφο και εκπρόσωπος της δημόσιας επιχείρησης ή 
οργανισμού που αφορά το υπό συζήτηση θέμα. 

2. Η θητεία των μελών της Επιτροπής Προστασίας 
των Καταναλωτών των Δημόσιων Επιχειρήσεων και 
Οργανισμών είναι τριετής. Χρέη Γραμματέα εκτελεί 
υπάλληλος του Υπουργείου Εμπορίου που ορίζεται από 
τον Υπουργό. Οι λεπτομέρειες λειτουργίας της Επι¬ 
τροπής καθορίζονται με κοινή απόφαση των Υπουργών 
Εθνικής Οικονομίας και Εμπορίου που δημοσιεύεται στην 
Εφημερίδα της Κυβερνήσεως. 

3. Η Επιτροπή διατυπώνει προτάσεις και προβαίνει 
σε υποδείξεις προς τις δημόσιες επιχειρήσεις και ορ¬ 
γανισμούς για τη βελτίωση των προϊόντων και υπηρεσιών 
τους και τη διασφάλιση των δικαιωμάτων του κατανα¬ 
λωτή. Στο πλαίσιο των αρμοδιοτήτων της καλεί υπο¬ 
χρεωτικά ενώπιον της εκπροσώπους των διοικήσεων 
των Δημόσιων Επιχειρήσεων και Οργανισμών να δώσουν 
εξηγήσεις σε παράπονα ή προβλήματα που απασχολούν 
τους καταναλωτές. Οι Δημόσιες Επιχειρήσεις και Ορ¬ 
γανισμοί κποχρεούνται να παρέχουν στην Επιτροπή, 
όταν τους ζητηθεί, πληροφορίες, εξηγήσεις και κάθε 
είδους υποστήριξη που διευκολύνει το έργο της. Ο 
Υπουργός Εμπορίου, με εισήγηση της Επιτροπής, μπορεί 
να επιβάλλει πρόστιμο έως δύο εκατομμύρια (2.000.000) 
δραχμές σε οποίαδήποτε δημόσια επιχείρηση ή οργα¬ 
νισμό παραλείπει να παράσχει τις παραπάνω πληρο¬ 
φορίες ή εξηγήσεις. 


Άρθρο 14 

Μεταβατικές διατάξεις 

1. Καταργούνται ο ν. 1961/1991 "Για την προστασία 
του καταναλωτή και άλλες διατάξεις", εκτός των άρθρων 
51 και 53 έως 55, τα άρθρα 26 έως 29 του ν. 2000/1991 
"Για την αποκρατικοποίηση, απλούστευση των διαδικα¬ 
σιών εκκαθάρισης, ενισχύσεως των κανόνων ανταγω¬ 
νισμού και άλλες διατάξεις", καθώς και κάθε άλλη 
διάταξη που αντιβαίνει στις διατάξεις του νόμου αυτού 
ή αναφέρεται σε θέματα που ρυθμίζονται από αυτόν 

2. Δεν θίγονται οι διατάξεις για τον αθέμιτο αντα¬ 
γωνισμό. 

3. Για κάθε παράβαση των διατάξεων του παρόντος 
νόμου από προμηθευτές επιβάλλεται από τον Υπουργό 
Εμπορίου πρόστιμο από πεντακόσιες χιλιάδες (500.000) 
μέχρι είκοσι εκατομμύρια (20.000.000) δρχ. Σε περίπτωση 
υποτροπής, το ανώτατο όριο προστίμου διπλασιάζεται. 
Σε περίπτωση επανειλημμένης υποτροπής, ο Υπουργός 
Εμπορίου, μετά από γνώμη του Εθνικού Συμβουλίου 
Καταναλωτών, μπορεί να διατάξει τη διακοπή της λει¬ 
τουργίας της επιχείρησης ή τμήματός της για χρονικό 
διάστημα μέχρις ενός έτους. 

4. Με κοινή απόφαση των Υπουργών Εμπορίου, Ε¬ 
θνικής Οικονομίας, Δικαιοσύνης και του τυχόν κατά 
περίπτωση αρμόδιου υπουργού ρυθμίζονται τα της προ¬ 
σαρμογής και συμμόρφωσης προς οδηγίες, αποφάσεις, 
κανονισμούς και συστάσεις, που εκδίδονται από τα 
αρμόδια όργανα της Ευρωπαϊκής Ένωσης για θέματα 
κατανάλωσης και προστασίας του καταναλωτή. Με τις 
κανονιστικές πράξεις του προηγούμενου εδαφίου μπορεί 
να λαμβάνεται και κάθε αναγκαίο συμπληρωματικό μέτρο 
για την εφαρμογή των παραπάνω πράξεων. 

5. Αν σε συγκεκριμένη περίπτωση οι κοινές διατάξεις 
παρέχουν στον καταναλωτή μεγαλύτερη προστασία από 
την ειδική ρύθμιση του νόμου αυτού, εφαρμόζονται οι 
κοινές διατάξεις. Εξαιρούνται οι διατάξεις που αφορούν 
παραγραφές και αποκλειστικές προθεσμίες. 

6. Άτυποι κανόνες συμπεριφοράς επαγγελματικών 
οργανώσεων, καθώς και άτυπα όργανα εφαρμογής των 
κανόνων αυτών ή επίλυσης καταναλωτικών διαφορών 
ειδικού χαρακτήρα δεν θίγονται από αυτόν το νόμο, 
έστω και αν ανάγονται σε θέματα που αυτός ρυθμίζει, 
στο μέτρο που δεν αντίκεινται προς τις διατάξεις του. 

7. Ενώσεις καταναλωτών, που εγγράφονται στο μη¬ 
τρώο του άρθρου 10 παρ. 6 μέσα σε δεκαοκτώ μήνες 
από την έναρξη της ισχύος του νόμου αυτού, ασκούν 
τις συλλογικές αγωγές του άρθρου 10 παρ. 9 και πριν 
από την παρέλευση διετίας από την εγγραφή τους στο 
μητρώο, εφόσον έχουν τουλάχιστον πεντακόσια ενεργά 
μέλη. 

8. Απαγορεύεται στους τηλεοπτικούς σταθμούς η 
μετάδοση διαφημίσεων παιδικών παιχνιδιών μεταξύ της 
7ης και της 22ης ώρας του εικοσιτετραώρου. Για την 
εφαρμογή αυτής της διάταξης, οι τηλεοπτικοί σταθμοί 
λογίζονται ως προμηθευτές με την έννοια του άρθρου 
1 παράγραφος 4. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Αρθρο 15 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 15 Νοεμβρίου 1994 
Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΔΙΚΑΙΟΣΥΝΗΣ 

Γ. ΠΑΠΑΝΤΏΝΙΟΥ Γ. ΚΟΥΒΕΛΑΚΗΣ 


ΕΜΠΟΡΙΟΥ 

Κ. ΣΗΜΙΤΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 16 Νοεμβρίου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ ΟΗ 

λειτουργούν καθημερινά από 8.00' έως 13.00 - 

ΡΑΧ 

5234312 


ΧΡ ΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατ ά τεύ χο ς τ ης Ε ΦΗ ΜΕΡΙΔΑ Σ ΤΗΣ Κ ΥΒΕΡΝ ΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 1 7 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε Θα σας αποστέλλεται με το Ταχυδρομείο. 

ΕΤΗΣΙ ΕΣ ΣΥΝ ΔΡΟΜ ΕΣ 

Κωδικός αριθ. κατάθεσης στο Δημόσιο Ταμείο 2531 | Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) Για το Τεύχος Α' Δρχ. 

15.000 

β) 

» 

» 

» 

Β' 

» 

30.000 

Υ) 

» 

» 

» 

Γ 

» 

10.000 

δ) 

» 

» 

» 

Δ' 

» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

θ) 

» 

» 

» 

Αν. Ειδικού Δικαστηρίου 

» 

3.000 

I) 

» 

» 

» 

Α.Ε. & Ε.Π.Ε 

» 

200.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















